Autizmus és az autisztikus spektrum

(Az Autizmus Alapítvány megfogalmazásai alapján)

„Az autizmus szociális, kommunikációs kognitív készségek minőségi fejlődési zavara, amely az egész életen át tartó fogyatékos állapotot eredményezhet. Ez lehet igen súlyos, járulékos fogyatékosságokkal halmozott sérülés, illetve többé-kevésbé kompenzált (ritkán jól kompenzált) állapot. A súlyosan érintettek egész életen át teljes ellátásra, a jó képességűek egyénileg változó támogatásra szorulnak.”

„Először is és mindenekelőtt – gyerek vagyok. Autizmussal élek. Elsősorban nem „autista” vagyok. Az autizmusom a teljes személyiségemnek pusztán egy része. Nem határozza meg, milyen ember vagyok. Gondolkodó, érző, sokféle tehetséggel megáldott lény.”

„Próbáld az autizmusomat nem egy képesség hiányaként, hanem egy másfajta képességként felfogni. Ne az autizmus húzta határokat nézd, hanem a sok jót, amit kaptam tőle.”

/Ellen Notbohm: Tíz dolog, amit minden autizmussal élő gyermek szeretné, ha tudnál/

Beszélgessünk a gyerekekkel arról, hogy mit gondolnak a három szereplő jelleméről. Kivel barátkoznának szívesen? Találkoztak-e már autizmussal élővel? Tudtak-e vele kommunikálni? Idegenkedtek vagy féltek-e tőle? Ha igen, miért?

Fontoljuk meg, hogy előhozzuk-e a témát, ha van az osztályban autizmussal élő diák. Szerencsésebb olyankor beszélni erről, amikor ő nincs jelen.

További információk: https://www.autista.hu/mi-az-autizmus/